Številka: 007-0007/2021-1

Datum: 7. 10. 2021

**OBČINA KOMEN**

**OBČINSKI SVET**

Na podlagi 30. člena Statuta Občine Komen (Uradni list RS, št. 80/09, 39/14, 39/16) vam v obravnavo in sprejem pošiljam

ZADEVA: **PREDLOG ODLOKA O DOPOLNITVI ODLOKA O USTANOVITVI JAVNEGA ZAVODA KRAŠKE LEKARNE ILIRSKA BISTRICA – SKRAJŠANI POSTOPEK**

PREDLAGATELJI: Alenka Štrucl Dovgan, županja Občine Divača

 Emil Rojc, župan Občine Ilirska Bistrica

 mag. Erik Modic, župan Občine Komen

 Robert Smrdelj, župan Občine Pivka

 Igor Marentič, župan Občine Postojna

 David Škabar, župan Občine Sežana

PRAVNA OSNOVA: 3. člen Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP), prvi odstavek 27. člena Zakona o lekarniški dejavnosti (Uradni list RS, št. 85/16, 77/17, 73/19), 61. člen Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE)

NAMEN: Obravnava in sprejem

O b r a z l o ž i t e v:

1. **Razlogi za sprejem odloka**

V letu 2019 so občine ustanoviteljice sprejele Odlok o ustanovitvi Javnega zavoda Kraške lekarne Ilirska Bistrica. Skladno z Zakonom o lekarniški dejavnosti (ZLD-1) se v aktu o ustanovitvi določijo tudi organizacijske enote javnega zavoda (31. člen ZLD-1). V Ilirski Bistrici je bila po sprejetju akta o ustanovitvi odprta Lekarna Trnovo Ilirska Bistrica, zato je treba akt dopolniti z navedbo nove enote.

1. **Cilji in načela odloka**

Cilj odloka je uskladitev akta o ustanovitvi z zahtevami ZLD-1.

Pri pripravi odloka je bilo upoštevano načelo zakonitosti: osnutek odloka je pripravljen ob spoštovanju določila četrtega odstavka 153. člena Ustave RS, ki določa, da morajo biti posamični akti in dejanja organov lokalnih skupnosti in nosilcev javnih pooblastil v skladu z ustavo in zakoni.

1. **Ocena finančnih posledic**

Lekarna Trnovo Ilirska Bistrica že obratuje, dodatnih finančnih posledic s sprejemom tega odloka ne bo.

1. **Vsebina odloka – obrazložitev po členih**

**K 1. členu**

V Ilirski Bistrici je bila v letu 2020 odprta nova lekarniška enota - Lekarna Trnovo Ilirska Bistrica. ZLD-1 v 31. členu določa, da se v aktu o ustanovitvi določijo tudi notranje organizacijske enote lekarniškega zavoda. 28. člen ZLD-1 določa, da javni zavod ustanovi lekarno in podružnico lekarne kot svojo organizacijsko enoto. Z ustanovitvijo nove notranje organizacijske enote, je treba dopolniti tudi ustanovitveni akt in ga prilagoditi dejanskemu stanju.

**K 2. členu**

Ker gre za dopolnitev odloka z navedbo nove lekarniške enote, je določen kratek rok za uveljavitev odloka, saj ne posega v pravice in dolžnosti posameznikov, hkrati pa ne terja posebnega časa za začetek uporabe. Odlok le usklajuje ustanovitveni akt z dejanskim stanjem.

Določena je tudi ustanoviteljica, ki poskrbi za objavo odloka v uradnem glasilu po potrditvi s strani vseh občinskih svetov občin ustanoviteljic.

1. **Besedilo člena odloka ki se dopolnjuje**

Predmet dopolnitve je 2. odstavek 9. člena, ki se glasi:

»(2) Dejavnost zavoda opravljajo organizacijske enote lekarn s podružnicami:

* Lekarna Ilirska Bistrica
* Lekarna Log Postojna
* Lekarna Pivka
* Lekarna Postojna
* Lekarna Sežana
* Lekarna Ruj Sežana
* Lekarniška podružnica Divača
* Lekarniška podružnica Dutovlje
* Lekarniška podružnica Komen
* Lekarniška podružnica Podgrad
* Lekarniška podružnica Prestranek.«
1. **Predlog za sprejem odloka in obravnava na pristojnem delovnem telesu**

Glede na to, da gre za dopolnitev le enega člena odloka in torej za manj zahtevno dopolnitev, predlagam občinskemu svetu, da ga v skladu s 86. členom Poslovnika Občinskega sveta Občine Komen (Uradni list RS, št. 80/09, 39/14) sprejme po skrajšanem postopku.

V skladu z 62. členom Poslovnika Občinskega sveta Občine Komen (Uradni list RS, št. 80/09, 39/14) bo predlog spremembe odloka pred sejo občinskega sveta obravnaval Odbor za negospodarstvo in družbene dejavnosti.

|  |  |
| --- | --- |
| Pripravila: |  |
| Soraja Balantičvišja svetovalka III | **mag. Erik Modic****župan** |

Priloga:

* predlog Odloka o dopolnitvi odloka o ustanovitvi javnega zavoda Kraške lekarne Ilirska Bistrica,
* predlog sklepa.

Na podlagi 3. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP), prvega odstavka 27. člena Zakona o lekarniški dejavnosti (Uradni list RS, št. 85/16, 77/17 in 73/19) 61. člena Zakona o lokalni samoupravi (Uradni list RS, 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE), 16. člena Statuta Občine Divača (Uradni list RS, št. 6/14), 14. člena Statuta Občine Ilirska Bistrica (Uradni list RS, št. 189/20), 16. člena Statuta Občine Komen (Uradni list RS, št. 80/09, 39/14 in 39/16), 16. člena Statuta Občine Pivka (Uradni list RS, št. 58/99, 77/00, 24/01, 110/05, 52/07, 54/10 in 111/13), 16. člena Statuta Občine Postojna (Uradni list RS, št. 30/07, 53/10 in 46/18) ter 17. člena Statuta Občine Sežana (Uradni list RS, št. 54/21) so Občinski svet Občine Divača na seji dne ……., Občinski svet Občine Ilirska Bistrica na seji dne ……., Občinski svet Občine Komen na seji dne …….., Občinski svet Občine Pivka na seji dne ………., Občinski svet Občine Postojna na seji dne …….., Občinski svet Občine Sežana na seji dne …….. sprejeli

**ODLOK**

**O DOPOLNITVI ODLOKA O USTANOVITVI JAVNEGA ZAVODA KRAŠKE LEKARNE ILIRSKA BISTRICA**

# Splošne določbe

1.

(uvodna določba)

(1) V Odloku o ustanovitvi Javnega zavoda Kraške lekarne Ilirska Bistrica (Uradni list RS, št. 77/19) se za 1. alineo drugega odstavka doda nova alinea, ki se glasi:

»- Lekarna Trnovo Ilirska Bistrica«

(2) 2. do 11. alinea postanejo 3. do 12. alinea.

1.

(objava in začetek veljavnosti)

(1) Odlok je sprejet, ko ga v enakem besedilu sprejmejo občinski sveti vseh občin ustanoviteljic. Odlok v Uradnem listu Republike Slovenije objavi Občina Ilirska Bistrica.

(2) Ta odlok začne veljati naslednji dan po objavi v Uradnem listu Republike Slovenije.

Št. ……………..

Divača, dne ………………

Županja Občine Divača

Alenka Štrucl Dovgan

Št. ……………….

Ilirska Bistrica, dne ……………….

Župan občine Ilirska Bistrica

Emil Rojc

Št. ………………

Komen, dne ………………….

Župan Občine Komen

mag. Erik Modic

Št. …………………..

Pivka, dne ………………….

Župan Občine Pivka

Robert Smrdelj

Št. …………………..

Postojna, dne ……………………

Župan Občine Postojna

Igor Marentič

Št. ……………………

Sežana, dne …………………

Župan Občine Sežana

David Škabar

|  |  |
| --- | --- |
| Komenski_grb_-_barvno***Občina Komen******Občinski svet******Komen 86******6223 Komen*** |  |

*Številka:*

*Datum:*

*Na podlagi 16. člena Statuta Občine Komen (Ur. l. RS 80/09, 39/14, 39/16) je Občinski svet Občine Komen na svoji \_\_\_\_\_. redni seji, dne \_\_\_\_\_\_ sprejel naslednji*

### *SKLEP*

*1.*

*Sprejme se Odlok o dopolnitvi Odloka o ustanovitvi javnega zavoda Kraške lekarne Ilirska Bistrica v predlagani vsebini.*

*2.*

*Ta sklep velja takoj.*

|  |  |
| --- | --- |
|  | ***mag. Erik Modic, župan*** |
|  |  |

*Vročiti:*

* *Kraške lekarne Ilirska Bistrica, Gregorčičeva c. 8a, 6250 Ilirska Bistrica – navadno,*
* *Občina Divača, Kolodvorska ul. 3a, 6215 Divača – navadno,*
* *Občina Ilirska Bistrica, Bazoviška c. 14, 6250 Ilirska Bistrica – navadno,*
* *Občina Pivka, Kolodvorska c. 5, 6257 Pivka – navadno,*
* *Občina Postojna, Ljubljanska 4, 6230 Postojna – navadno,*
* *Občina Sežana, Partizanska c. 4, 6210 Sežana – navadno.*